b'\n_START_ARTICLE_\nEna \xc5\xbelahtna \xc5\xa1torija\n_START_SECTION_\nZgodba\n_START_PARAGRAPH_\nZgodba se dogaja na Gori\xc5\xa1kem, na posestvu, vrednem ve\xc4\x8d milijonov evrov, ki je turisti\xc4\x8dni objekt tudi izven serije. \xc5\xa0pacapani so lastniki tega posestva \xc5\xbee od leta 1715. Trenutni lastnik posestva je Berto \xc5\xa0pacapan, \xc4\x8digar \xc5\xbeena Tonka je preminila v nesre\xc4\x8di. Po njeni smrti se \xc5\xa1tiri h\xc4\x8dere - Anica, Maja, Eli in Zala - spet vrnejo na posestvo s svojimi izbranci - to so Smiljan, \xc5\xbdan, Ibro in Mario. _NEWLINE_Tonka je pred smrtjo napisala oporoko, da lahko posestvo deduje le prva h\xc4\x8di, ki se cerkveno poro\xc4\x8di, njen \xc5\xbeenin pa mora prevzeti njen priimek; sicer bo posestvo po Bertovi smrti prejela pol cerkev in pol vas. Vse \xc5\xa1tiri se po\xc5\xbeenejo v lov za posestvo, najbolj zagreta pa je Bertova najstarej\xc5\xa1a h\xc4\x8di Anica. Anica se zaplete s kriminalcem in se z njim v Vietnamu poro\xc4\x8di. Ibro se zaplete s Tatjano in ima z njo troj\xc4\x8dke. S Tatjano naj bi se v tretji sezoni poro\xc4\x8dil, ampak Maja, \xc5\xbdan in Eli prihitijo na pomo\xc4\x8d ter z Ibrom in Tatjano pobegnejo nazaj na Gredi\xc4\x8d. _NEWLINE_Zala se razide z Mariem (ki ga zaradi razlitja Bertovega vina odvedejo v zapor) ter se za\xc4\x8dne spogledovati z Gu\xc5\xa1tom in Tonijem. Toni Gu\xc5\xa1tu podtakne prostitutko Leno. Tifa ugrabi Zalo, ker \xc5\xbeeli, da Lena pride nazaj. Ko jo Lena, Gu\xc5\xa1to in Toni re\xc5\xa1ijo, z uspavalnimi tabletami omamijo Tifa, a jim ta pobegne. Kasneje ga Zala v obrambi mahne s ponvijo, tako da se nezavesten zgrudi. Mislijo, da je mrtev, a jim kasneje spet pobegne.\n_START_SECTION_\nPredvajanje serije\n_START_PARAGRAPH_\nSerija je na Planet TV na sporedu od 11. marca 2015 dalje. Takoj po koncu druge sezone je bila na sporedu posebna oddaja o zakulisju z naslovom \xc2\xbbEna \xc5\xbelahtna \xc5\xa1torija in vse njene skrivnosti\xc2\xab. Od 22. februarja do 24. maja 2016 je bila predvajana tretja sezona. Zaklju\xc4\x8dila se je s posebnim dogodkom "Eno \xc5\xbelahtno do\xc5\xbeivetje" na lokacijah snemanja, kjer so takrat napovedali domnevno zadnja \xc4\x8detrto sezono, ki se je za\xc4\x8dela predvajati 26. septembra 2016. A so posneli \xc5\xa1e peto sezono, ki se je predvajala od 20. februarja do 1. junija 2017. \xc4\x8ceprav je bilo po kon\xc4\x8dani peti sezoni \xc5\xbee skorajda dokon\xc4\x8dno da se serija za zmeraj poslavlja, so 2. junija 2017 v posebni pogovorni oddaji \xc2\xbb\xc5\xbdivljenje med in po \xc5\xa1toriji\xc2\xab\xc2\xa0z Ulo Furlan, razkrili da bodo posneli \xc5\xa1e \xc5\xa1esto sezono, ki na male ekrane prihaja v jeseni 2017._NEWLINE_Serijo je odkupila tudi hrva\xc5\xa1ka televizija RTL, ki pa je pod imenom Pri\xc4\x87a o lozi predvajala zgolj pet delov serije.\n_START_SECTION_\nLokacije snemanja\n_START_PARAGRAPH_\nZunanje prizore serije snemajo v Gori\xc5\xa1kih brdih: v vasi Biljana, v okolici in notranjosti Gredi\xc4\x8da (Ceglo pri Dobrovem), v Kozani in v nekaterih bri\xc5\xa1kih kleteh, medtem ko glavnino notranjih prizorov posnamejo v posebej za to prilo\xc5\xbenost urejenem studiu v ljubljanskem sredi\xc5\xa1\xc4\x8du BTC, ki je s 1.400 m\xc2\xb2 najve\xc4\x8dji v Sloveniji. Zaradi popularnosti nanizanke so na voljo tudi izleti "Po poteh ene \xc5\xbelahtne \xc5\xa1torije", pojavili pa so se tudi komercialni izdelki (marmelada, vino, koledar) in knjige s tem imenom. Producentu je nanizanko v izvirni obliki uspelo prodati tudi v tujino.'